Kommunen / Om kommunen
Når der er valg og folkeafstemninger, kan du stemme i god tid med en brevstemme. Du finder yderligere information om en valghandling på denne side, når der er et aktuelt valg, fx. folketingsvalg, Kommunal- og Regionsrådsvalg, folkeafstemning eller valg til Europa Parlamentet.
Der afholdes valg til Europa-Parlamentet søndag, 26. maj 2019.
Du kan først brevstemme seks uger før valgdagen i en hvilken som helst kommune i Danmark.
I Favrskov Kommune kan du brevstemme i Borgerservicecentret i Hinnerup eller på ét af kommunens fire biblioteker.
Du kan kun afgive brevstemme på bibliotekerne i bibliotekernes bemandede åbningstid, da brevstemmeafgivning kræver, at personalet er til stede.
Hvis du på grund af sygdom eller lignende ikke kan møde op på afstemningsstedet på valgdagen, kan du brevstemme hjemme.
Er det tilfældet, skal du sende en ansøgning til Borgerservicecentret i Hinnerup. Ansøgningsskemaet er først tilgængeligt ca. 4 uger før et valg.
Du kan blive optaget på folketingsvalglisten, så du kan stemme til valg i Danmark, hvis du har dansk statsborgerskab / indfødsret, men opholder dig i udlandet. Ansøgningsskemaet finder du via den røde selvbetjeningsknap herunder.
Alle er valgbare til byrådet, hvis de senest mandag 9. oktober 2017 kl.12.00 opfylder valgretsbetingelserne bortset fra aldersbetingelsen og betingelsen om varigheden af forudgående fast bopæl i Danmark.
Valgret til Ældrerådsvalg 2017
Du kan brevstemme i perioden fra tirsdag 10. oktober 2017 til fredag 17. november 2017 - kl. 16.00.
Du kan forvente at modtage dit valgkort med posten i ugen op til valgdagen. Valgkort sendes ud løbende, og du modtager derfor ikke nødvendigvis dit valgkort samtidig med andre vælgere, heller ikke selvom I har samme adresse.
Hvis du er fyldt 60 år og har fast bopæl i Favrskov Kommune, modtager du også et valgkort til Ældrerådet.
Du kan se, hvor du skal stemme på dit valgkort
På dit valgkort kan du se, hvor du skal stemme (dit valgsted) og eventuelt, hvilket valgbord du skal gå hen til på selve valgdagen.
På valgdagen skal du aflevere dit valgkort ved valgbordet. Du bliver spurgt om din fødselsdato, for at højne sikkerheden om din identitet. Du bliver registreret, og du får udleveret dine stemmesedler samtidig med, at du skal opgive din fødselsdato til valgstyreren.
Når du har fået dine stemmesedler, skal du gå ind i stemmeboksen og sætte dit kryds, hvorefter stemmesedlen skal foldes sammen og lægges i en af de forseglede stemmeurner udenfor stemmeboksen.
Har du ikke modtaget dit valgkort
Hvis du ikke har modtaget dit valgkort på valgdagen, har du fortsat mulighed for at stemme på valgdagen. Du skal møde op på dit valgsted med gyldig legitimation, eksempelvis sundhedskort, kørekort eller pas.
Den ansvarlige på valgstedet sørger for at udstede et erstatningsvalgkort, så du kan stemme.
For at undgå kødannelse og gøre det lettere at registrere dig, inden du skal sætte dit kryds, er der på samtlige valgsteder i Favrskov Kommune indført digitale valglister.
På dit valgkort er der en digital kode i form af en stregkode, som du sikkert kender fra varerne i et supermarked.
Hvis du er i tvivl om, hvordan det kommer til at foregå, er der hjælp at hente på valgstedet 21. november 2017, hvor dygtige hjælpere kan træde til.
Valgregsultater 2017
Du kan tidligst søge om at stemme på et andet afstemningssted fra fire uger før et valg. Du skal bruge blanketten "Ansøgningsblanket til overførsel til andet afstemningssted". Blanketten er først tilgængelig, når der er et aktuelt valg. Kommunen skal have din begrundede ansøgning senest 14 dage før et valg.